Diari Oficial de la Generalitat Valenciana


Sumari del DOGV 2265, del 12-05-1994 (1994/831376)

ORDRE de 24 de març de 1994, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents del centre docent privat Parvulario Donald, de Castelló
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/03/24/(4)/dof/vci/html**

### Dades del document

Número de DOGV
:   2265

Data del DOGV
:   12-05-1994

Secció del DOGV
:   DISPOSICIONS GENERALS

Número del document
:   1994/831376


Data del document
:   24-03-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 24 de març de 1994, de la Conselleria d'Educació i Ciència, per la qual s'acorda l'extinció de l'autorització per cessament d'activitats docents del centre docent privat Parvulario Donald, de Castelló. [94/2616]  
Examinat l'expedient incoat d'ofici per aquesta Direcció General de Centres Docents per al cessament d'activitats docents del centre docent privat Parvulario Donald, amb domicili a l'avinguda de Vila-real, 22, de Castelló, amb número de codi provisional 92939006.  
Vist que l'expedient ha estat tramitat per la Direcció Territorial d'Educació de Castelló, que s'hi ha adjuntat la documentació exigida i que hi consta l'informe corresponent de la inspecció educativa.  
Vist que l'esmentat centre va obtenir autorització provisional de funcionament i classificació com a centre complet d'Educació Pre-escolar (maternals i pàrvuls), per l'Ordre de 20 d'octubre de 1972, del Ministeri d'Educació i Ciència.  
Atès que el centre ha deixat de funcionar, tal com informa la inspecció educativa.  
Atès que s'ha donat a l'interessat un termini d'al·legacions i no s'ha pronunciat en cap sentit.  
Vist que el cessament d'activitats del centre no comporta cap greu perjudici per a l'interès públic.  
Vista la Llei Orgànica 1/1990, d'Ordenació General del Sistema Educatiu i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Únic  
L'extinció, d'acord amb els informes emesos, de l'autorització per cessament d'activitats docents del centre docent anomenat Parvulario Donald, de Castelló, amb domicili a l'avinguda de Vila-real, 22, amb número de codi provisional 61820821.  
DISPOSICIÓ ADDICIONAL  
Aquesta extinció produirà la corresponent inscripció de baixa en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi recurs contenciós administratiu, davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho al conseller d'Educacio i Ciència, tal com exigeix l'article 110.3 de la Llei 30/1992.  
València, 24 de març de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI